**Uzziņa par tiesību akta projektu**

02.09.2019.

|  |  |  |
| --- | --- | --- |
| № | Sniedzamā informācija | Informācija par projektu |
|  | **Grozījumi Ministru kabineta 2008.gada 25.augusta noteikumos Nr.677 “Noteikumi par iedzīvotāju ienākuma nodokļa paziņojumiem””** |
| 1. | Projekta izstrādes nepieciešamības pamatojums | Likuma “Par iedzīvotāju ienākuma nodokli” 17.panta 9.1 daļa *(redakcijā, kas stāsies spēkā 2021.gada 1.janvarī).*  |
|  | Vadības darba plāna uzdevuma numurs un tā izpildes termiņš (ja nepieciešams) | Nav  |
|  | Projekta īss saturs | Ministru kabineta noteikumu projekts “Grozījumi Ministru kabineta 2008.gada 25.augusta noteikumos Nr.677 “Noteikumi par iedzīvotāju ienākuma nodokļa paziņojumiem”” (turpmāk - noteikumu projekts) paredz papildināt Ministru kabineta 2008.gada 25.augusta noteikumu Nr.677 “Noteikumi par iedzīvotāju ienākuma nodokļa paziņojumiem” (turpmāk – MK 2008.gada 25.augusta noteikumi Nr.677) 3.punktu ar izņēmumu par iedzīvotāju ienākuma nodokļa paziņojuma sniegšanu reizi ceturksnī, jo šobrīd MK 2008.gada 25.augusta noteikumu Nr.677 3.punktā noteikts, ka šo noteikumu 1.1.apakšpunktā minētajā paziņojumā ienākuma izmaksas mēnesi nenorāda, ja ienākums ir gūts par taksācijas gadu. Tā kā šādi darba ņēmēji ir vienīgie gadījumi, uz kuriem attiektos ceturkšņa paziņojums, noteikumu projekts paredz arī papildināt MK 2008.gada 25.augusta noteikumu Nr.677 1.pielikuma “Paziņojums par fiziskai personai izmaksātajām summām” un 2.pielikuma “Paziņojums par fiziskajām personām izmaksātajām summām (kopsavilkums)” tabulā “1.\* Ienākuma veida kodi” ar jaunu kodu darba algai “2001”, lai varētu vieglāk kontrolēt ceturkšņa paziņojumu pareizu lietošanu un ieviest šo datu izmantošanu.Vienlaikus noteikumu projekts paredz noteikt atsevišķu ienākuma veidu kodu “Simtgades loterijas laimesti, ko izmaksā VAS Latvijas Loto” atbilstoši likuma “Par iedzīvotāju ienākuma nodokli” pārejas noteikumu 136.punktam. Šobrīd ienākuma izmaksātājs šādu ienākumu paziņo kā izložu un azartspēļu laimestu, bet atšķirībā no izložu un azartspēļu laimestiem Simtgades loterijas ienākumam tāpat kā Čeku loterijas laimestiem nav ierobežojums neapliekamam ienākuma. Tādējādi, tas rada tehniskas problēmas tālākajā datu apstrādē. |
|  | Iespējamie risinājuma varianti (ja nepieciešams) | Nav |
|  | Par projektu nosakāmā atbildīgā amatpersona | Mārtiņš Kalniņš, Valsts ieņēmumu dienesta Nodokļu pārvaldes direktora vietnieks  |
|  | Nosakāmais projekta sagatavotājs (ja nepieciešams) | D.Tarvida, Valsts ieņēmumu dienesta Nodokļu pārvaldes Fizisko personu nodokļu daļas Pirmās metodikas nodaļas galvenā nodokļu inspektore |
|  | Darba grupas vadītājs un iespējamais sastāvs (ja nepieciešams) | Darba grupu veidot nav nepieciešams |
|  | Sabiedrības līdzdalība | Informācija par noteikumu projekta izstrādi tiks publicēta internetā Finanšu ministrijas mājas lapas sadaļā “Sabiedrības līdzdalība”.Sabiedrība viedokli par noteikumu projektu var izteikt līdz 16.septembrim |
|  | Ministrijas struktūrvienības un padotības iestādēm ar kurām projekts jāsaskaņo | Finanšu ministrijas Tiešo nodokļu departaments;Finanšu ministrijas Juridiskais departaments;Finanšu ministrijas valsts sekretāra vietnieks nodokļu, muitas un grāmatvedības jautājumos |
|  | Nosūtīšanas saskaņošanai termiņš, saskaņošanas termiņš | Nosūtīts struktūrvienībām saskaņošanai – 04.09.2019.Saskaņošanas termiņš – 23.09.2019. |
|  | Prognozējamā projekta finansiālā ietekme uz valsts budžetu | Nav |
|  | Tiesību akta ieviešanas kalendārais plāns | Izsludināts VSS: 10.10.2019.Iesniegts MK: 10.11.2019. |
|  | Politikas joma | Budžets un finanšu vadība |
|  | Uzziņas sagatavotājs | D.Tarvida, Valsts ieņēmumu dienesta Nodokļu pārvaldes Fizisko personu nodokļu daļas Pirmās metodikas nodaļas galvenā nodokļu inspektore |

Uzziņu iesniedza Mārtiņš Kalniņš, Valsts ieņēmumu dienesta Nodokļu pārvaldes direktora vietnieks

Tālrunis 67121786, e-pasts: Martins.Kalnins@vid.gov.lv

Uzziņa iesniegta 29.08.2019.